# “দুর্যোগ ব্যবস্থাপনা তহবিল পরিচালনা বিধিমালা, ২০১৫”

প্রজ্ঞাপন

তারিখ-

এস আর ও নম্বর- ... ....... ....... ....... ........ । দুর্যোগ ব্যবস্থাপনা আইন, ২০১২ (২০১২ সনের ৩৪ নম্বর আইন) ধারা-৩২ এ প্রদত্ত ক্ষমতাবলে, সরকার, দুর্যোগ পূর্ব, দুর্যোগকাল বা দুর্যোগ পরবর্তী পরিস্থিতি মোকাবেলার জন্য ‘জাতীয় দুর্যোগ ব্যবস্থাপনা তহবিল” এবং “জেলা দুর্যোগ ব্যবস্থাপনা তহবিল" গঠন, পরিচালনা ও নিয়ন্ত্রণের জন্য "দুর্যোগ ব্যবস্থাপনা তহবিল পরিচালনা বিধিমালা, ২০১৫ ” প্রণয়ন করিল।

# সংক্ষিপ্ত শিরোনাম ও প্রবর্তন-

(১) এই বিধিমালা “দুর্যোগ ব্যবস্থাপনা তহবিল পরিচালনা বিধিমালা, ২০১৫” নামে অভিহিত হইবে।

(২) ইহা অবিলম্বে কার্যকর হইবে।

# সংজ্ঞা-

# বিষয় বা প্রসঙ্গের পরিপন্থী কোন কিছু না থাকিলে,এই বিধিমালায়-

1. “বিধিমালা” অর্থ দুর্যোগ ব্যবস্থাপনা আইন, ২০১২ এর অধীন প্রণীত বিধিমালা ।
2. "জাতীয় দুর্যোগ ব্যবস্থাপনা তহবিল" বলিতে দুর্যোগ ব্যবস্থাপনা আইন, ২০১২ এর ৩২ ধারায় বর্ণিত জাতীয় দুর্যোগ ব্যবস্থাপনা তহবিলকে বুঝাইবে;
3. "জেলা দুর্যোগ ব্যবস্থাপনা তহবিল" বলিতে দুর্যোগ ব্যবস্থাপনা আইন, ২০১২ এর ৩২ ধারায় বর্ণিত জেলা দুর্যোগ ব্যবস্থাপনা তহবিলকে বুঝাইবে।

# দুর্যোগ ব্যবস্থাপনা তহবিল গঠন

এই বিধিমালা বলবত হইবার পর যতশীঘ্র সম্ভব, দুর্যোগ ব্যবস্থাপনা আইন, ২০১২ ও এই বিধিমালার উদ্দেশ্য পূরণকল্পে সরকার, সরকারী গেজেটে প্রজ্ঞাপন দ্বারা জাতীয় পর্যায়ে "জাতীয় দুর্যোগ ব্যবস্থাপনা তহবিল" এবং জেলা পর্যায়ে "জেলা দুর্যোগ ব্যবস্থাপনা তহবিল" গঠন করিবে।

# দুর্যোগ ব্যবস্থাপনা তহবিল গঠনের উদ্দেশ্য

দুর্যোগ পূর্ব, দুর্যোগকাল বা দুর্যোগের পরবর্তী পরিস্থিতি মোকাবেলায় দুর্যোগ ঝুঁকিহ্রাস এবং ত্রাণ কার্যক্রম পরিচালনায় সহায়তার জন্য প্রয়োজনীয় তহবিল সংগ্রহ এবং তাহার সঠিক ব্যবহারের উদ্দেশ্যে এই বিধিমালা প্রণয়ন করা হইল।

# দুর্যোগ ব্যবস্থাপনা তহবিলের উৎস

দুর্যোগ ব্যবস্থাপনা আইন, ২০১২ এর ধারা ৩২ উপধারা (২) এ বর্ণিত উৎস হইতে প্রাপ্ত অর্থ দ্বারা এই তহবিল গঠিত হইবে।

# অনুদান গ্রহণের ক্ষমতা

ক. দুর্যোগ পূর্ব, দুর্যোগকাল বা দুর্যোগের অব্যবহিত পরে দুর্যোগ ব্যবস্থাপনা ও ত্রাণ মন্ত্রণালয় দুর্যোগ ব্যবস্থাপনা আইন, ২০১২ এর ধারা ৩২ উপধারা (২) ও (৭) এ বর্ণিত উৎস হইতে অর্থ গ্রহণ করিতে পারিবে;

খ. দুর্যোগ ব্যবস্থাপনা ও ত্রাণ মন্ত্রণালয় দুর্যোগ ব্যবস্থাপনা তহবিলের জন্যপ্রয়োজনে সরকারের পূর্বানুমতি সাপেক্ষে দাতা সংস্থার নিকট হইতে অনুদান গ্রহণ করিতে পারিবে। এবং

গ. জেলা পর্যায়ে অন্য কোন বৈধ উৎস হইতে সরকারের পূর্বানুমতি সাপেক্ষে অর্থ সংগ্রহ ও গ্রহণ করিয়া জেলা প্রশাসক জেলা দুর্যোগ ব্যবস্থাপনা তহবিলে জমাকরিতে পারিবেন। এই ক্ষেত্রে দুর্যোগ ব্যবস্থাপনা ও ত্রাণ মন্ত্রণালয়কে অর্থ প্রাপ্তির বিষয়টি লিখিত ভাবে অবহিত করিতে হইবে।

# দুর্যোগ ব্যবস্থাপনা তহবিল পরিচালনা ও সংরক্ষণ

ক. দুর্যোগ ব্যবস্থাপনা আইন, ২০১২ এর ধারা ৩২ এর উপধারা ২ (ক-ঙ) তে উল্লিখিত উৎস হইতে প্রাপ্ত অর্থ জাতীয় দুর্যোগ ব্যবস্থাপনা তহবিলে জমা প্রদান, সংরক্ষণ ও পরিচালনার জন্য ঢাকায় যে কোনো রাষ্ট্রায়ত্ত তফসিলী ব্যাংকে "জাতীয় দুর্যোগ ব্যবস্থাপনা তহবিল” নামে একটি চলতি এবং একটি স্থায়ী হিসাব খুলিতে হইবে। সচিব, দুর্যোগ ব্যবস্থাপনা ও ত্রাণ মন্ত্রণালয় এবং যুগ্ম সচিব (ত্রাণ) দুর্যোগ ব্যবস্থাপনা ও ত্রাণ মন্ত্রণালয় এর যৌথ স্বাক্ষরে এই ব্যাংক হিসাবসমুহ পরিচালিত হইবে।

খ. অনুরূপভাবে জেলা পর্যায়ে প্রাপ্ত অর্থ সংরক্ষণ ও পরিচালনা করার জন্য "জেলা দুর্যোগ ব্যবস্থাপনা তহবিল" নামে সংশ্লিষ্ট জেলায় যে কোনো রাষ্ট্রায়ত্ত তফসিলী ব্যাংকে একটি চলতি এবং একটি স্থায়ী হিসাব খুলিতে হইবে। সংশ্লিষ্ট জেলা প্রশাসক এবং জেলা ত্রাণ ও পুনর্বাসন কর্মকর্তা এর যৌথ স্বাক্ষরে " জেলা দুর্যোগ ব্যবস্থাপনা তহবিল” এর ব্যাংক হিসাবসমূহ পরিচালিত হইবে।

গ. দুর্যোগ ব্যবস্থাপনা ও ত্রাণ মন্ত্রণালয় সরকারের আর্থিক বিধি বিধান অনুসরণে জাতীয় তহবিল পরিচালনার সার্বিক দায়িত্ব পালন করিবে এবং অডিটের জন্য বিল, ভাউচার, দলিলাদি সংরক্ষণ করিবে।

ঘ. জেলা পর্যায়ে একটি জেলা দুর্যোগ ব্যবস্থাপনা তহবিল ব্যবস্থাপনা কমিটি গঠিত হইবে। জেলা প্রশাসক জেলা পর্যায়ের “জেলা দুর্যোগ ব্যবস্থাপনা তহবিল” পরিচালনা ও যাবতীয় বিল, ভাউচার, দলিলাদি সংরক্ষণ করিবে।

ঙ. জাতীয় দুর্যোগ ব্যবস্থাপনা তহবিল ব্যবস্থাপনার জন্য জাতীয় পর্যায়ে জাতীয় দুর্যোগ ব্যবস্থাপনা তহবিল ব্যবস্থাপনা কমিটি, একটি কারিগরি কমিটি এবং একটি সচিবালয় থাকিবে ।

চ. দুর্যোগ ব্যবস্থাপনা ও ত্রাণ মন্ত্রণালয়ের অধীনে জাতীয় দুর্যোগ ব্যবস্থাপনা তহবিল সচিবালয় এর সচিব তহবিল ব্যবস্থাপনা সংশ্লিষ্ট যাবতীয় সাচিবিক দায়িত্ব পালন করিবে।

# কমিটি সমূহ

# ৮.১ জাতীয় দুর্যোগ ব্যবস্থাপনা তহবিল ব্যবস্থাপনা কমিটি

(ক) জাতীয় দুর্যোগ ব্যবস্থাপনা তহবিল ব্যবস্থাপনা কমিটি নিম্নরুপে গঠিত হইবে:

1. মন্ত্রী, দুর্যোগ ব্যবস্থাপনা ও ত্রাণ মন্ত্রণালয় সভাপতি
2. সচিব, দুর্যোগ ব্যবস্থাপনা ও ত্রাণ মন্ত্রণালয় সহ সভাপতি
3. সচিব, অর্থ বিভাগ, অর্থ মন্ত্রণালয় সদস্য
4. সচিব, অর্থনৈতিক সম্পর্ক বিভাগ সদস্য
5. সচিব, স্থানীয় সরকার বিভাগ, স্থানীয় সরকার পল্লী উন্নয়ন ও সমবায় মন্ত্রনালয় সদস্য
6. সচিব, কৃষি মন্ত্রনালয় সদস্য
7. সচিব, পানি সম্পদ মন্ত্রনালয় সদস্য
8. সচিব, পরিকল্পনা মন্ত্রনালয় সদস্য
9. মহাপরিচালক, দুর্যোগ ব্যবস্থাপনা অধিদপ্তর সদস্য
10. মন্ত্রিপরিষদ বিভাগের প্রতিনিধি (যুগ্ম সচিব পদ মর্যাদার নিচে নয়) সদস্য
11. প্রধানমন্ত্রীর কার্যালয়ের প্রতিনিধি (যুগ্ম সচিব পদ মর্যাদার নিচে নয়) সদস্য
12. পরিকল্পনা কমিশনের প্রতিনিধি (যুগ্ম সচিব পদ মর্যাদার নিচে নয়) সদস্য
13. দুর্যোগ ব্যবস্থাপনা বিষয়ে বিশেষজ্ঞ (দুর্যোগ ব্যবস্থাপনা ও ত্রাণ মন্ত্রণালয় কর্তৃক মনোনীত) সদস্য
14. এনজিও প্রতিনিধি (দুর্যোগ ব্যবস্থাপনা ও ত্রাণ মন্ত্রণালয় কর্তৃক মনোনীত ) সদস্য
15. যুগ্ম সচিব (ত্রাণ), দুর্যোগ ব্যবস্থাপনা ও ত্রাণ মন্ত্রণালয় সদস্য সচিব

(খ) জাতীয় দুর্যোগ ব্যবস্থাপনা তহবিল ব্যবস্থাপনা কমিটির সভা: বৎসরে কমপক্ষে ৪ টি সভা হইবে। তবে প্রযোজনে অতিরিক্ত সভার আয়োজন করা যাইবে।

(গ) কমিটি প্রয়োজনে অন্য কোন সংশ্লিস্ট বা প্রতিষ্ঠানকে প্রতিনিধিকে কো-অপ্ট করতে পারিবে।

(ঘ) জাতীয় দুর্যোগ ব্যবস্থাপনা তহবিল ব্যবস্থাপনা কমিটির কার্যাবলী:

* জাতীয় দুর্যোগ ব্যবস্থাপনা তহবিলের কার্যক্রম পরিচালনা ও নিয়ন্ত্রণ;
* জেলা দুর্যোগ ব্যবস্থাপনা তহবিলের অনুকূলে অর্থ ছাড়করণ;
* জাতীয় কারিগরি কমিটি কারিগরি প্রতিবেদন যাচাই এবং সুপারিশ অনুযায়ী প্রকল্প অনুমোদন;
* তহবিল ব্যবহারের নীতিমালা প্রণয়ন;
* জাতীয় কারিগরি কমিটি ও জেলা তহবিল ব্যবস্থাপনা কমিটিকে কৌশলগত নির্দেশনা প্রদান।
* কৌশল নির্ধারণ, অগ্রাধিকার নির্ধারণ।

# ৮.২ জাতীয় দুর্যোগ ব্যবস্থাপনা তহবিল কারিগরি কমিটি

(ক) জাতীয় দুর্যোগ ব্যবস্থাপনা তহবিল কারিগরি কমিটি নিম্নরুপে গঠিত হইবে:

1. সচিব, দুর্যোগ ব্যবস্থাপনা ও ত্রাণ মন্ত্রণালয় সভাপতি
2. অতিরিক্ত সচিব (দুর্যোগ ব্যবস্থাপনা), দুর্যোগ ব্যবস্থাপনা ও ত্রাণ মন্ত্রণালয় সদস্য
3. প্রধান প্রকৌশলী, স্থানীয় সরকার প্রকৌশল অধিদপ্তর সদস্য
4. প্রতিনিধি, কৃষি মন্ত্রনালয় (যুগ্ম সচিব পদ মর্যাদার নিচে নয় ) সদস্য
5. প্রতিনিধি, পানি সম্পদ মন্ত্রনালয় (যুগ্ম সচিব পদ মর্যাদার নিচে নয় ) সদস্য
6. পরিকল্পনা কমিশনের প্রতিনিধি সদস্য
7. উপ-প্রধান, দুর্যোগ ব্যবস্থাপনা ও ত্রাণ মন্ত্রণালয় সদস্য
8. মহাপরিচালক, ফায়ার সার্ভিস এন্ড সিভিল ডিফেন্স সদস্য
9. দুর্যোগ ব্যবস্থাপনা বিষয়ে বিশেষজ্ঞ (দুর্যোগ ব্যবস্থাপনা ও ত্রাণ মন্ত্রণালয় কর্তৃক মনোনীত) সদস্য
10. এনজিও প্রতিনিধি (দুর্যোগ ব্যবস্থাপনা ও ত্রাণ মন্ত্রণালয় কর্তৃক মনোনীত) সদস্য
11. জেন্ডার বিশেষজ্ঞ এক জন (দুর্যোগ ব্যবস্থাপনা ও ত্রাণ মন্ত্রণালয় কর্তৃক মনোনীত) সদস্য
12. মহাপরিচালক, দুর্যোগ ব্যবস্থাপনা অধিদপ্তর সদস্য সচিব

(খ) জাতীয় দুর্যোগ ব্যবস্থাপনা তহবিল কারিগরি কমিটির সভা: বৎসরে কমপক্ষে ৪ টি সভা অনুষ্ঠিত হইবে। তবে স্কীম / প্রকল্পের সংখ্যার উপর ভিত্তি করিয়া অতিরিক্ত সভার আয়োজন করা যাইবে।

(গ) জাতীয় দুর্যোগ ব্যবস্থাপনা তহবিল কারিগরি কমিটির কার্যাবলী:

* কারিগরি কমিটি জেলা দুর্যোগ ব্যবস্থাপনা তহবিল ব্যবস্থাপনা কমিটির নিকট থেকে প্রাপ্ত সকল প্রকল্পের করিগরি দিক যাচাই করিবে;
* গ্রহনযোগ্য স্কীম / প্রকল্প চুড়ান্ত অনুমোদনের সুপারিশ সহ জাতীয় দুর্যোগ ব্যবস্থাপনা তহবিল ব্যবস্থাপনা কমিটিতে প্রেরণ করিবে।
* কোন স্কীম / প্রকল্প সুপারিশ করা না হলে তার কারণ উল্লেখ করিয়া স্কীম / প্রকল্পগুলো জেলা দুর্যোগ ব্যবস্থাপনা তহবিল ব্যবস্থাপনা কমিটির নিকট ফেরত পাঠাইবে । প্রযোজন হইলে প্রকল্প / স্কীম সম্পর্কে অতিরিক্ত তথ্য প্রেরণ করিতে অনুরোধ করিতে পারিবে। প্রকল্প / স্কীম সম্পর্কে অতিরিক্ত তথ্য সহ প্রকল্প প্রস্তাবনা পরবর্তী কারিগরি কমিটির সভায় উত্থাপন করা হইবে।
* প্রকল্পের সাইট ভিজিট এবং সম্ভাব্যতা যাচাই এর আনুষঙ্গিক কাজ এবং প্রাসঙ্গিক অন্য যে কোন কাজ সম্পাদন করিবে।

# ৮.৩ জেলা দুর্যোগ ব্যবস্থাপনা তহবিল ব্যবস্থাপনা কমিটির কাঠামো:

(ক) জেলা দুর্যোগ ব্যবস্থাপনা তহবিল ব্যবস্থাপনা কমিটি নিম্নরুপে গঠিত হইবে:-

1. জেলা প্রশাসক সভাপতি
2. অতিরিক্ত জেলা প্রশাসক ( সার্বিক) সদস্য
3. সংশ্লিষ্ট উপজেলা চেয়ারম্যান সদস্য
4. সংশ্লিষ্ট উপজেলা নির্বাহী অফিসার সদস্য
5. নির্বাহী প্রকৌশলী (এলজিইডি) সদস্য
6. নির্বাহী প্রকৌশলী (পানি উন্নয়ন বোর্ড) সদস্য
7. উপ-পরিচালক (কৃষি সম্প্রসারণ অধিদপ্তর) সদস্য
8. চেয়ারম্যান, সংশ্লিষ্ট ইউনিয়ন পরিষদ সদস্য
9. সভাপতি, জেলা প্রেস ক্লাব সদস্য
10. উপ-পারিচালক, ফায়ার সার্ভিস এন্ড সিভিল ডিফেন্স সদস্য
11. এনজিও প্রতিনিধি (জেলা প্রশাসক কর্তৃক মনোনীত) সদস্য
12. দুর্যোগ ব্যবস্থাপনা বিষয়ে বিশেষজ্ঞ (জেলা প্রশাসক কর্তৃক মনোনীত) সদস্য
13. জেন্ডার বিশেষজ্ঞ একজন (জেলা প্রশাসক কর্তৃক মনোনীত) সদস্য
14. জেলা ত্রাণ ও পুনর্বাসন কর্মকর্তা সদস্য সচিব

(খ) জেলা দুর্যোগ ব্যবস্থাপনা তহবিল ব্যবস্থাপনা কমিটির সভা: বৎসরে কমপক্ষে ৪ টি সভা অনুষ্ঠিত হইবে। তবে স্কীম / প্রকল্পের সংখ্যার উপর ভিত্তি করিয়া প্রয়োজনে অতিরিক্ত সভার আয়োজন করা যাইবে।

(গ) জেলা দুর্যোগ ব্যবস্থাপনা তহবিল ব্যবস্থাপনা কমিটির কার্যাবলী:

* জেলা দুর্যোগ ব্যবস্থাপনা তহবিলের কার্যক্রম পরিচালনা ও নিয়ন্ত্রণ;
* উপজেলা দুর্যোগ ব্যবস্থাপনা কমিটি কর্তৃক দাখিলকৃত প্রকল্প / স্কীম মূল্যায়ন পূর্বক সুপারিশ সহ জাতীয় দুর্যোগ ব্যবস্থাপনা তহবিলের কারিগরি কমিটিতে প্রেরণ করিবেন;
* উপর্যুক্ত ক্ষেত্রে প্রস্তাব অনুমোদন।
* সরোজমিনে প্রকল্প সম্পকে অতিরিক্ত / প্রযোজনীয় তথ্য সংগ্রহ এবং জাতীয় কারিগরি কমিটিকে তা প্রদান;
* সম্ভাব্যতা যাচাইকালে যদি উপযুক্ত কোন প্রকল্প কারিগরি ত্রুটিযুক্ত হয় তবে তাহা সংশ্লিষ্ট উপজেলা/ ইউনিয়ন দুর্যোগ ব্যবস্থাপনা কমিটিকে সংশোধন করার জন্য মতামত সহ ফেরত পাঠাইবে;
* অনুমোদিত প্রকল্পের অনুকূলে অর্থছাড়করণ;
* অনুমোদিত প্রকল্প বাস্তবায়ন কালে সুপারভিশন এবং মনিটরিং;
* জেলা তহবিল ব্যবহার সম্পর্কিত তথ্য সংরক্ষণ;
* প্রাসঙ্গিক অন্য যে কোন কাজ।

# ৯ তহবিলের ব্যবহার

দুর্যোগ পূর্ব, দুর্যোগকালে বা দুর্যোগের অব্যবহিত পরে নিম্নে বর্নিত খাতে দুর্যোগ ব্যবস্থাপনা তহবিলের অর্থ ব্যবহার করা যাইবে:

৯.1 অগ্রাধিকার মূলক কাজ:

১. দুর্যোগের ঝুঁকিহ্রাসমূলক কাঠামোগত ও অকাঠামোগত স্কীম বাস্তবায়ন;

২. দুর্যোগের ঝুঁকি হ্রাসের জন্য সরকারের নির্দেশনা মোতাবেক এই তহবিলের অর্থ কাঠামোগত ও অকাঠামোগত খাতে ব্যয় করা যাইবে।

৩.অংশগ্রহণমূলক পদ্ধতিতে জনগোষ্ঠীর ঝুঁকি নিরুপণ ও ঝুঁকিহ্রাস কর্মপরিকল্পনা প্রণয়ন;

৪. দুর্যোগ ব্যবস্থাপনা কর্মপরিকল্পনা বাস্তবায়নের জন্য তহবিল থেকে অর্থ প্রদানের মাধ্যমে ঝুঁকিপূর্ণ জনগোষ্ঠীর সুরক্ষা এবং বিপদাপন্নতা প্রশমন করা;

৫. অতি বিপদাপন্ন জনগোষ্ঠীর ঝুঁকিহ্রাসে কাঠামোগত এবং অবকাঠামোগত সহায়তা প্রদান;

৬. বিপদাপন্ন জীবন ও জীবিকার দলের জন্য অভিজোযনক্ষম জীবন এবং জীবিকায়নে সহায়তা করা;

৭. দুর্যোগ ব্যবস্থাপনায় নিয়োজিত বিভিন্ন দুর্যোগ ব্যবস্থাপনা কমিটির সদস্যগণকে সার্বক্ষণিক প্রস্তুত রাখার জন্য প্রশিক্ষণের ব্যবস্থা অব্যাহত রাখতে এই তহবিলের অর্থ ব্যয় করা যাইবে।

৮. প্রশিক্ষণ, সাড়া প্রদান, সেমিনার, সচেতনতামূলক অনুষ্ঠান, গবেষণামুলক কাজে এই তহবিলের অর্থ ব্যয় করা যাইবে।

**৯.২** সাধারণ কাজ:

1. পূর্বাভাস ও সতর্কবার্তা প্রচার, বিপদাপন্ন জনগোষ্ঠীকে স্থানান্তর করা, উদ্ধারকারি দলকে প্রস্ত্তত রাখার জন্য প্রয়োজনীয় জরুরী ব্যয়;
2. পূর্ব-নির্ধারিত জরুরি আশ্রয় কেন্দ্রসমূহ প্রয়োজনীয় সেবা, নিরাপদ ও সুপেয় পানি সরবরাহের ব্যবস্থা ও নিরাপত্তামূলক কাজের জন্য প্রস্তুত রাখা সংক্রান্ত ব্যয়;
3. দুর্যোগকালে বা দুর্যোগের পরে ঘূর্ণিঝড় আশ্রয়কেন্দ্র, বন্যা আশ্রয়কেন্দ্র বা অন্যান্য আশ্রয়কেন্দ্রে আশ্রয় গ্রহণকারী ব্যক্তিবর্গের জন্য খাবার পানিসহ জরুরী আহারের ব্যয় বা আনুষঙ্গিক ব্যয় (দুগ্ধপোষ্য শিশুর জন্য তাদের উপযোগী খাদ্যের ব্যবস্থা করা(
4. আশ্রয় কেন্দ্রে অবস্থানকারী মহিলাদের জন্য স্যানিটারী ন্যাপকিন সরবরাহ, গভর্বতী মহিলাদের প্রসব ব্যবস্থা করার জন্য এ তহবিল থেকে অর্থ ব্যয়;
5. আশ্রয়কেন্দ্র রাখা প্রাণীর জন্য সাময়িক খাদ্যের ব্যবস্থা করা;
6. দুর্গত এলাকায় ক্ষতিগ্রস্থ ব্যক্তিবর্গের জীবন ধারণের জন্য জরুরি ভিত্তিতে ডাল, চাল, তেল, আলু, লবন, ঝাল, মশলা, দিয়াশলাই, মোমবাতি, জ্বালানী, শুকনা খাবার (চিড়া,মুড়ি,গুড়,বিস্কুট), বিশুদ্ধ খাবার পানি, জ্বালানী, প্রভৃতি দ্রব্যাদি ক্রয় এবং সরবরাহ করা, ত্রাণসামগ্রী পরিবহনব্যয়;
7. দুর্যোগের অব্যবহিত পরে দুর্গত এলাকায় বসবাসকরী গৃহহীন ক্ষতিগ্রস্ত জনসাধারণের অস্থায়ী আবাসনের জন্য ত্রিপল ও আনুষঙ্গিকদ্রব্যাদি সরবরাহ বা স্থাপনের জরুরী ব্যয়;
8. বিদ্যালয়ের শিক্ষার্থীদের শিক্ষা উপকরণ নষ্ট হইয়া থাকিলে তাহাদের জন্য শিক্ষা উপকরণ ক্রয় এবং সরবরাহ করা;
9. প্রয়োজনীয় চিকিৎসা উপকরণ, শাড়ী কাপড়, লুঙ্গি ক্রয় এবং সরবরাহ করা;
10. দুর্যোগের সময় বা দুর্যোগের অব্যবহিত পরে প্রয়োজন অনুসারে পরিবেশ বা জন স্বাস্থ্য রক্ষার্থে ক্ষতিগ্রস্ত স্থাপনা, প্রতিষ্ঠান, বাড়ী, যানবাহন অপসারণের কার্যক্রম গ্রহণ, জীবিত, আহত, মরদেহ, প্রাণীদেহ এসং সম্পদ উদ্ধার ও স্থানান্তরের জন্য আনুষঙ্গিক ব্যয়;
11. পুকুর, নদী-নালা, খাল-বিল ও জলাধারে মৃত মানুষ, গবাদিপশু, মৎস্য, প্রভৃতি অপসারণের ত্বরিত ব্যবস্থা গ্রহণকরা এবং উহাতে বিষক্ত পানি শোধনের ব্যবস্থা করা;
12. জলাবদ্ধতা দূরীকরণ করাসহ মানুষ ও জীব-জন্তুর জন্য বিশুদ্ধ ও নিরাপদ পানির ব্যবস্থা করা;
13. মরদেহ দ্রুত দাফন/সৎকার করার ক্ষেত্রে সহায়ক ব্যয় এবং পরিবেশ বিপর্যয় রোধে মৃত প্রাণীদেহ মাটিতে পুতিয়া ফেলা বা অপসারণ করা;
14. দুর্যোগের সময় ব্যবহৃত হবে এমন হুকুমদখল করা স্থাপনা থেকে অবৈধ দখলদার উচ্ছেদ কার্যক্রমের জন্য যাবতীয় ব্যয়;
15. দুর্যোগ কালে বা দুর্যোগের অব্যবহিত পরে উদ্ধার কাজে নিয়োজিত যানবাহন, যন্ত্রাদির নূন্যতম জ্বালানি ব্যয়;
16. উদ্ধার কাজে ব্যবহারের জন্য তাৎক্ষনিক প্রয়োজনীয় যন্ত্রাদি (ক্ষুদ্র), দ্রব্যাদি যেমন- টর্চলাইট, অক্সিজেন, তরলখাবার, হ্যাণ্ডগ্লোবস, নী-প্যাড, মাস্ক, হ্যাক্সোব্লেড, কোদাল, শাবল, বেলচা সরবরাহ, এয়ারফ্রেশনার এবং ব্লিচিং পাউডার ক্রয় করা;
17. বাংলাদেশ ফায়ার ব্রিগেড, সিপিপি, বাংলাদেশ রেড ক্রিসেন্ট সোসাইটি, আঞ্জুমান-ই-মফিদুল, স্কাউটস, স্বেচ্ছাসেবক/ উদ্ধার কাজে সহযোগী সাধারণ ছাত্র-জনতা, শ্রমিক, নিয়োজিত পুলিশদের খাবার ও পানীয় জলের ব্যয়;
18. দুর্যোগের সময় বা দুর্যোগের অব্যবহিত পরে উপকূলবর্তী অঞ্চলের জন্য জরুরী ভাবে বিশুদ্ধ পানির ব্যবস্থা করা,
19. মানবিক সহায়তা কার্যক্রমের বিধান অনুযায়ী দুর্যোগে ক্ষতিগ্রস্ত পরিবার, দুর্যোগে নিহত অসচ্ছল পরিবারকে তাৎক্ষণিকভাবে নগদ সাহায্য এই তহবিল হইতে প্রদান করা যাইবে;
20. দুর্যোগ ব্যবস্থাপনা আইনের ধারা ২৫ উপ ধারা (১),(২) মোতাবেক দুর্যোগ এলাকা ব্যবস্থাপনা কর্মকাণ্ডে বেসরকারি প্রতিষ্ঠান ও ব্যক্তিকে সম্পৃক্তকরণ উপ ধারা (৩) মোতাবেক, চিকিৎসা সেবা প্রদানের ক্ষেত্রে আনুষঙ্গিক ব্যয় এই তহবিল হইতে প্রদান করা যাইবে।
21. দীর্ঘমেয়াদী ত্রাণ বা পুনর্বাসন কার্যক্রম এ তহবিলের অন্তভুক্ত হবেনা।

# ১০. দুর্যোগ ব্যবস্থাপনা তহবিল বরাদ্দ প্রক্রিয়া

১০.১ জেলা দুর্যোগ ব্যবস্থাপনা তহবিলের জন্য নিম্নোক্ত পদ্ধতি অনুসরণ করে কোন প্রশাসনিক এলাকায় তহবিল বরাদ্দ করা যাইবে:

বিপদাপন্নতা (Vulnerability) - ৫০%

জনসংখ্যা (Population) - ৩০%

দরিদ্রতা (Poverty) - ২০%

১০.২ জেলা দুর্যোগ ব্যবস্থাপনা তহবিল এর জন্য বরাদ্দকৃত তহবিলের ৮0% অর্থ স্থায়ী তহবিলে জমা রাখা হইবে। প্রয়োজনে এই হার বাড়ানো যাইবে।

১০.৩ অবশিষ্ট ২০% অর্থ সাধারণ কার্যাবলী সম্পাদনে ব্যবহার করা যাইবে।

১০.৪ স্থায়ী তহবিলে জমাকৃত অর্থের উপর অর্জিত আয় দুর্যোগ ঝুঁকি হ্রাস কার্যক্রমে প্রকল্পের মাধ্যমে ব্যবহার করা যাইবে।

# ১১. প্রকল্প গ্রহণ , বাছাই , অনুমোদন ও বাস্তবায়ন পদ্ধতি

ক) প্রকল্পের ধরন ও বরাদ্দ

1. ক্ষুদ্র প্রকল্প ১০ লাখ টাকা পর্যন্ত
2. মাঝারী প্রকল্প ২৫ লাখ টাকা পর্যন্ত
3. বৃহৎ প্রকল্প 1 কোটি টাকা পর্যন্ত
4. সমন্বিত প্রকল্প‌ 1 কোটি টাকার উর্দ্ধে

খ) প্রকল্প গ্রহণ :

1. স্থানীয় জনগোষ্ঠীর অংশগ্রহণমূলক পদ্ধতিতে জনগোষ্ঠীর দুর্যোগ ঝুঁকি নিরুপণ (CRA) করিয়া ঝুঁকি নিরসন কর্মপরিকল্পনা (RRAP) প্রস্তুত করিতে হইবে ( পরিশিষ্ট-১ )
2. এই কর্মপরিকল্পনায় বিপদাপন্ন জনগোষ্ঠীর ঝুঁকিহ্রাসে বিভিন্ন ধরণের কাঠামোগত ও অ-কাঠামোগত স্কীম/প্রকল্প প্রণয়ন করা যাইবে;
3. প্রস্তুতকৃত সকল প্রকল্প একটি রেজিস্টারে লিপিবদ্ধ করিতে হইবে;
4. জেলা দুর্যোগ ব্যবস্থাপনা তহবিল ব্যবহার করে এই কর্মপরিকল্পনার অন্তর্ভুক্ত নয় এম কোন প্রকল্প গ্রহণ করা যাইবে না;
5. গৃহীত প্রকল্প সমূহের নকশা প্রণয়নের ক্ষেত্রে সংশ্লিষ্ট বিপদাপন্ন জনগোষ্ঠীর বিশেষ করে নারী, শিশু, প্রতিবন্ধি ও বৃদ্ধ ব্যক্তিদের অসুবিধা দূরীকরণের বিষয় গুরুত্ব পাইবে ;
6. গৃহীত প্রকল্প/স্কীম যাহাতে গৌন বা বিচ্ছিন্ন ধরণের না হয়ে যথাসম্ভব সমন্বিত প্রকৃতির হয় এবং অন্য কোন সংস্থা বা কর্তৃপক্ষের গৃহীত/ বাস্তবায়িত প্রকল্প/স্কীমের সাথে যাহাতে কোনভাবেই পুনরাবৃত্তি না ঘটে সে বিষয়টি নিশ্চিত করিতে হইবে;
7. প্রকল্প/স্কীম নির্বাচন করার সময় দুর্যোগ ঝুঁকিহ্রাস ও জলবায়ু পরিবর্তনজনিত অভিযোজনের বিষয় গুরুত্বসহকারে বিবেচনা করিতে হইবে এবং প্রকল্প/স্কীম-এর নামের মধ্যেও তার প্রতিফলন ঘটাইতে হইবে;
8. প্রকল্প/স্কীম বাস্তবায়নের ফলে যাহাতে অধিক সংখ্যক মানুষের দুর্যোগ ঝুঁকিহ্রাস হয়, প্রকল্প / স্কীমের স্থান নির্বাচন করিবার সময় তাহা নিশ্চিত করিতে হইবে।

গ) প্রকল্প / স্কীম প্রণয়ন:

1. প্রকল্প / স্কীম প্রনয়নের জন্য নির্ধারিত ছক (পরিশিষ্ট- ২) ব্যবহার করিতে হইবে এবং প্রযোজ্য ক্ষেত্রে ডিজাইনসহ সংযোজন করিতে হইবে;
2. সংশ্লিষ্ট দুর্যোগ ব্যবস্থাপনা কমিটি PIO-এর কারিগরী সহায়তায় ডিজাইন ও ব্যয় প্রাক্কলনসহ স্কীম/প্রকল্প প্রস্তুত করার মূল দায়িত্ব পালন করিবে;
3. স্কীম/প্রকল্প ডিজাইন সুষ্পষ্ট ও পূর্ণাংগ হইতে হইবে এবং প্রাক্কলিত ব্যয় খাতওয়ারী বিভাজনসহ প্রদর্শন করিতে হইবে- যাহাতে ভবিষ্যতে স্কীম/প্রকল্প মনিটরিং সহজতর হয়;
4. স্কীম/প্রকল্প ডিজাইন প্রণয়নে ত্রাণ ও পুনর্বাসন অধিদপ্তর কর্তৃক প্রণীত গ্রামীণ অবকাঠামো নির্মাণ/সংস্কার/ রক্ষণাবেক্ষণ প্রকল্প ছক অনুসরণে করা যাইবে;
5. মাটির কাজের ক্ষেত্রে স্কীম/প্রকল্প ডিজাইনে কাজের নীট পরিমাণ (ডিজাইন ওয়ার্ক-প্রি ওয়ার্ক) সুষ্পষ্টভাবে উল্লেখ করতে হবে এবং ঘন মিটার একক হিসেবে বিবেচিত হবে।
6. এ প্রাক্কলন করার ক্ষেত্রে কমিটি স্থানীয় বাস্তবতার আলোকে সরকারের যে কোন বা দুর্যোগ ব্যবস্থাপনা মন্ত্রণালয়ের মূল্য ব্যবহার করিতে পারিবে। তবে খাদ্য সামগ্রীর বা অন্য যে কোন দ্রব্যের মূল্যকে রূপান্তর প্রাক্কলন করা যাবে না।

ঘ) প্রকল্প অনুমোদন

1. ইউনিয়ন দুর্যোগ ব্যবস্থাপনা কমিটি ও উপজেলা দুর্যোগ ব্যবস্থাপনা কমিটি কর্মপরিকল্পনায় অন্তর্ভুক্ত প্রকল্প প্রস্তাবনা জেলা দুর্যোগ ব্যবস্থাপনা তহবিল ব্যবস্থাপনা কমিটির বরাবর দাখিল করিবে;
2. সম্ভাব্যতা যাচাইকালে যদি উপযুক্ত কোন প্রকল্প যদি কারিগরি ত্রুটিযুক্ত হয় তবে তাহা সংশ্লিষ্ট উপজেলা/ ইউনিয়ন দুঃ ব্যঃ কমিটিকে সংশোধন করার জন্য মতামত সহ ফেরত পাঠাইবে;
3. ক্ষুদ্র ও মাঝারী প্রকল্প জেলা কমিটি গ্রহণ ও অনুমোদন করিতে পারিবে;
4. বৃহৎ ও সমন্বিত প্রকল্প‌ জাতীয় দুর্যোগ ব্যবস্থাপনা তহবিলের কারিগরি কমিটিতে প্রেরণ করিতে হইবে;
5. জাতীয় পর্যায়ের কারিগরি কমিটি ও অনুমোদন কারী কমিটি বৃহৎ ও সমন্বিত প্রকল্প‌ অনুমোদন করিবে;

ঙ) প্রকল্প বাস্তবায়ন

1. ইউনিয়ন দুর্যোগ ব্যবস্থাপনা কমিটির মাধ্যমে ক্ষুদ্র ও মাঝারী প্রকল্প এবং উপজেলা দুর্যোগ ব্যবস্থাপনা কমিটির মাধ্যমে বৃহৎ এবং সমন্বিত প্রকল্প‌ বাস্তবায়ন করা যাইবে;
2. প্রকল্প বাস্তবায়নে সরকারী ক্রয়নীতি অনুসরণ করিতে হইবে। দুর্যোগ ব্যবস্থাপনা কমিটির মাধ্যমে প্রকল্প বাস্তবায়নকে অগ্রাধিকার প্রদান করা হইবে;
3. উপজেলা চেয়ারম্যান, ইউএনও, উপজেলা ভাইস চেয়ারম্যানগণ, পিআইও ও উপজেলা পর্যায়ের সংশ্লিষ্ট বিভাগীয় কর্মকর্তাগণ স্কীম বাস্তবায়ন কালে তদারকী ও মনিটরিং করিবেন;
4. জেলা পর্যায়ের কর্মকর্তাগণ যেমন: জেলা প্রশাসক, অতিরিক্ত জেলা প্রশাসকগণ, জেলা ত্রাণ ও পুনর্বাসন কর্মকর্তা, জেলা পর্যায়ের সংশ্লিষ্ট বিভাগীয় কর্মকর্তাগণ, জেলা উপজেলা ও ইউনিয়ন দুর্যোগ ব্যবস্থপনা কমিটির সদস্যগন স্কীম বাস্তবায়ন কালে তদারকী ও মনিটরিং করিবেন।

# ১২. হিসাব রক্ষণ ও নিরীক্ষা

১. জাতীয় দুর্যোগ ব্যবস্থাপনা তহবিলের হিসাব দুর্যোগ ব্যবস্থাপনা ও ত্রাণ মন্ত্রণালয়ের সচিবালয় হিসাব শাখা সংরক্ষণ করিবে;

২. জেলা প্রশাসক জেলা দুর্যোগ ব্যবস্থাপনা তহবিলের আয় ব্যায়ের হিসাব এবং সংশ্লিষ্ট সিটি করপোরেশন, উপজেলা, পৌরসভা এলাকায় বাস্তবায়িত প্রকল্পের ব্যায়ের হিসাবও নিরীক্ষার জন্য সংরক্ষণ করিবেন;

3. দুর্যোগ ব্যবস্থাপনা ও ত্রাণ মন্ত্রণালয়ের অভ্যন্তরীন নিরীক্ষক দল জাতীয় ও জেলা দুর্যোগ ব্যবস্থাপনা তহবিলের আয়-ব্যয়ের যথাযথ হিসাব নিরীক্ষা করিবেন এবং বার্ষিক নিরীক্ষা বিবরণী প্রস্তুত করিবেন;

4. বাংলাদেশের মহা-হিসাব নিরীক্ষক ও নিয়ন্ত্রক প্রতি বৎসর এই হিসাব নিরীক্ষা করিবেন এবং নিরীক্ষা রিপোর্টের অনুলিপি দুর্যোগ ব্যবস্থাপনা ও ত্রাণ মন্ত্রণালয়ে প্রেরণ করিবেন; এবং

5. হিসাব নিরীক্ষার উদ্দেশ্যে মহা-হিসাব নিরীক্ষক কিংবা তাঁহার নিকট হইতে এতদুদ্দেশ্যে ক্ষমতাপ্রাপ্ত কোন ব্যক্তি তহবিল সংক্রান্ত সকল রেকর্ড, দলিল-দস্তাবেজ, নগদ বা ব্যাংকে গচ্ছিত অর্থের তথ্য পরীক্ষা করিয়া দেখিতে পারিবেন। সংশ্লিষ্ট কর্মকর্তা বা কর্মচারীকে জিজ্ঞাসাবাদ করিতে পারিবেন এবং সংশ্লিষ্ট কর্মকর্তা কর্মচারি এতদসংক্রান্ত তথ্য প্রদান করিবেন ।

# ১৩. প্রতিবেদন

(১) জাতীয় দুর্যোগ ব্যবস্থাপনা তহবিল এবং জেলা দুর্যোগ ব্যবস্থাপনা তহবিলের পূর্ববর্তী অর্থ বৎসরের সম্পাদিত কার্যাবলীর খতিয়ান ও আয় ব্যয়ের হিসাব সম্বলিত একটি প্রতিবেদন পরবর্তী অর্থ বৎসরের ৩১শে জুলাই এর মধ্যে জাতীয় দুর্যোগ ব্যবস্থাপনা তহবিলের ক্ষেত্রে সংশ্লিষ্ট যুগ্ন সচিব ও জেলা দুর্যোগ ব্যবস্থাপনা তহবিলের ক্ষেত্রে সংশ্লিষ্ট জেলা প্রশাসক দুর্যোগ ব্যবস্থাপনা ও ত্রাণ মন্ত্রণালয়ে দাখিল করিবেন। দুর্যোগ ব্যবস্থাপনা ও ত্রাণ মন্ত্রণালয় একটি সমগ্রিক প্রতিবেদন প্রণয়ন করিবে।

(পরিশিষ্ট- ১)

দুর্যোগ ব্যবস্থাপনা তহবিলের অর্থায়নে প্রকল্প প্রস্তাব

প্রস্তাবিত স্কীম/ প্রকল্প প্রনয়নের তারিখ:

আইডি নং:

**১।** প্রস্তাবিত স্কীমের/ প্রকল্পের **নাম:**

**২। প্রকল্পের /স্কীমের ধরণ : (টিক চিহ্ণ দিন)** ক. **কাঠামোগত (Structural) ≥**

**খ. অ-কাঠামোগত( Non Structural) ≥**

**৩। প্রকল্পের /স্কীমের নির্ধারিত স্থান:**

জেলা:  **উপজেলা: ইউনিয়ন:**

**ওয়ার্ড: গ্রাম:**

**৪। প্রস্তাবিত স্কীমের / প্রকল্পের তথ্যাবলী:**

(ক) সাধারণ তথ্যাবলী:

* প্রস্তাবিত স্কীমের/ প্রকল্পের উদ্দেশ্য:
* প্রস্তাবিত স্কীমের/ প্রকল্পের যৌক্তিকতা:
* প্রকল্পের আওতায় গৃহীতব্য কার্যক্রম সমূহ এবং কার্যক্রমসমূহের সম্ভাব্য ফলাফল:

|  |  |
| --- | --- |
| **কার্যক্রম** | সম্ভাব্য ফলাফল |
|  |  |
|  |  |
|  |  |
|  |  |

* প্রস্তাবিত স্কীমের/ প্রকল্পের বাস্তবায়ন কাল:
* প্রস্তাবিত স্কীমের/ প্রকল্পের প্রক্কলিত ব্যয়:
* **প্রস্তাবিত** প্রকল্পের /**স্কীমের সুবিধাভোগীর সংখ্যা: পুরুষ:.....................নারী:..................মোট:................**

(খ) কারিগরি তথ্যাবলী:

(১) নির্মাণ সংক্রান্ত তথ্য

|  |  |  |  |  |  |
| --- | --- | --- | --- | --- | --- |
| ক্রমিক নং | নির্মাণ কাজের ধরণ  (ভবন তৈরী/ মেরামত/সড়ক/অন্যান্য) | মোট আয়তন (বর্গফুট) | নির্মাণ ব্যয় | | মন্তব্য |
| প্রতি বর্গফুটের | রাস্তার ক্ষেত্রে কি:মি: |
|  |  |  |  |  |  |
|  |  |  |  |  |  |

প্রস্তাবিত প্ল্যান (নকশা) এবং প্রাক্কলন পৃথকভাবে সংযোজন করতে হবে

(২) সরঞ্জাম/যন্ত্রপাতি সংগ্রহ পরিকল্পনা (যদি থাকে):

|  |  |  |  |  |
| --- | --- | --- | --- | --- |
| ক্রমিক নং | সরঞ্জাম/যন্ত্রপাতি বিবরণ | প্রস্তাবিত সংখ্যা | সম্ভাব্য ব্যয় | যৌক্তিকতা |
|  |  |  |  |  |
|  |  |  |  |  |

প্রাক্কলন: (পৃথকভাবে সংযোজন করতে হবে)

(৩) প্রশিক্ষণ সংক্রান্ত তথ্য (যদি থাকে):

|  |  |  |  |  |  |
| --- | --- | --- | --- | --- | --- |
| ক্রমিক নং | প্রশিক্ষণের নাম | মেয়াদ | স্থান | ব্যয় | যৌক্তিকতা |
|  |  |  |  |  |  |
|  |  |  |  |  |  |

প্রশিক্ষণ প্ল্যান এবং প্রাক্কলন: (পৃথকভাবে সংযোজন করতে হবে)

৫। প্রস্তাবিত প্রকল্পের / স্কীমের দফা ওয়ারী সম্ভাব্য খরচ :

স্কীম শুরু থেকে সমাপ্তি পর্যন্ত সম্ভাব্য খরচের বিস্তারিত বিবরণ (প্রয়োজনে ভিন্ন কাগজ ব্যবহার করুন):

|  |  |  |  |  |
| --- | --- | --- | --- | --- |
| ক্রমিক নং | উপকরণ/সামগ্রী | পরিমাণ (ইউনিট) | ইউনিট মূল্য (টাকা) | মোট মূল্য (টাকা) |
| **১।** |  |  |  |  |
| **২।** |  |  |  |  |
| **৩।** |  |  |  |  |
| **৪।** |  |  |  |  |
| **৫।** |  |  |  |  |
| সর্বমোট= | | | |  |

**৬। প্রস্তাবিত স্কীম/** প্রকল্প গ্রহণ ও বাছাই পদ্ধতি:

* স্থানীয়জনগোষ্ঠীর অংশগ্রহণমূলক পদ্ধতিতে জনগোষ্ঠীর দুর্যোগ ঝুঁকি নিরুপণ Community Risk Assessment (CRA) করা হয়েছে **কি? হ্যাঁ≥ না≥**
* দুর্যোগ ঝুঁকি নিরসন কর্ম পরিকল্পনা Risk Reduction Action Plan (RRAP) প্রস্তুত করা হয়েছে **কি? হ্যাঁ≥ না≥**
* দুর্যোগ ঝুঁকি নিরুপণকারী কর্তৃপক্ষ : **...........................**  দুর্যোগ ঝুঁকি নিরুপণ করার তারিখ : **...........................**
* **প্রস্তাবিত স্কীমটি বাস্তবায়িত হলে কোন কোন বিপদাপন্ন সেক্টর/ দল উপকৃত হবে? (সংক্ষেপে বর্ণনা করুন)**
* **প্রস্তাবিত স্কীমটি প্রণয়নের ক্ষেত্রে জলবায়ু পরিবর্তন বিষয়টি বিবেচনা করা হয়েছে কি: হ্যাঁ≥ না≥**
* **স্কীমটি বাস্তবায়িত হলে পরিবেশের উপর এর কোন নেতিবাচক প্রভাব পড়ার সম্ভাবনা আছে কি? হ্যাঁ≥ না≥**
* **প্রস্তাবিত স্কীমটি অন্য কোন সেক্টরের পরিকল্পনাধীন আছে কি: হ্যাঁ≥ না≥**
* **প্রস্তাবিত স্কীমটির** **নকশা প্রনয়নের ক্ষেত্রে সংশ্লিষ্ট বিপদাপন্ন জনগোষ্ঠীর/ নারী, শিশু, প্রতিবন্ধি ও বৃদ্ধ ব্যক্তিদের চলাচল সহ অন্যান্য সুবিধা ও অসুবিধা গুরুত্ব দেয়া হয়েছে কি: হ্যাঁ≥ না≥**
* **প্রস্তাবিত স্কীমের ফলে স্থানীয় কর্মসংস্থান সৃষ্টির সম্ভাবনা আছে কি? হ্যাঁ≥ না≥**
* **প্রস্তাবিত স্কীমের ফলে স্থানীয় মহিলাদের কর্মসংস্থান সৃষ্টির সম্ভাবনা আছে কি? হ্যাঁ≥ না≥**
* ইউনিয়ন/ উপজেলা দুর্যোগ ব্যবস্থাপনা কমিটি কর্তৃক প্রকল্প / স্কীমটি রেজিস্টারে লিপিবদ্ধ করা হয়েছে **কি? হ্যাঁ≥ না≥**
* প্রকল্প / স্কীমটি রেজিস্টারে লিপিবদ্ধ করার তারিখ : **...........................** ক্রমিক / আইডি নং: **..........................**

৭। প্রস্তাবিত প্রকল্প সমাপ্তির পর প্রকল্পে গ্রহীত কার্যক্রমকে টেকসই করার জন্য গ্রহীত ব্যবস্থা: **(টিক চিহ্ণ দিন)**

* **উপকারভোগীদের কন্ট্রিবিউশন/ অংশীদারীত্ব / মালিকানা নিশ্চিত করা হবে ≥**
* **সংশ্লিষ্ট কমিউনিটিকে প্রকল্পের তদারকি ও টেকসই করার কাজে সম্পৃক্ত করা হবে ≥**
* **সংশ্লিষ্ট দুর্যোগ ব্যবস্থাপনা কমিটিকে তদারকি ও টেকসই করার কাজে সম্পৃক্ত করা হবে ≥**
* **সংশ্লিষ্ট সরকারী/বেসরকারী সংস্থাকে তদারকি ও টেকসই করার কাজে সম্পৃক্ত করা হবে ≥**
* **স্কীমটি সম্পন্ন করে সংশ্লিষ্ট দুর্যোগ ব্যবস্থাপনা কমিটির মাধ্যমে উপকারভোগীদের নিকট হস্তান্তর করা হবে ≥**
* **স্কীম বাস্তবায়নকালে এবং বাস্তবায়ন পরবর্তীতে সংশ্লিষ্ট কর্তৃপক্ষের মনিটরিং অব্যাহত রাখা হবে ≥**

৮। প্রস্তাবিত প্রকল্পের / স্কীমের প্রভাব:

(ক) দুর্যোগ ঝুঁকিহ্রাসে অবদান-

(খ) জলবায়ু পরিবর্তন অভিযোজনে অবদান-

৮। প্রস্তাবিত স্কীমটি বাস্তবায়নের জন্য গঠিত স্কীম বাস্তবায়ন কমিটি:

|  |  |  |  |
| --- | --- | --- | --- |
| ক্রমিক নং | পদবী | নাম | স্বাক্ষর |
| **১** | **সভাপতি** |  |  |
| **২** | **সদস্য** |  |  |
| **৩** | **সদস্য** |  |  |
| **৪** | **সদস্য** |  |  |
| **৫** | **সদস্য** |  |  |
| **৬** | **সদস্য** |  |  |
| **৭** | **সদস্য-সচিব** |  |  |

**৯। সংশ্লিষ্ট ডিএমসি কর্তৃক অনুরোধ পত্র:**

**আমি .......................................................,চেয়ারম্যান..............................ইউডিএমসি / উপজেলা ডিএমসি এই মর্মে প্রত্যায়ন করছি যে, উল্লেখিত সকল তথ্যাদি সঠিক এবং আমার জ্ঞাতসারে করা হয়েছে। আমি উল্লেখিত** স্কীম **বাস্তবায়ন করার জন্য বিশেষভাবে অনুরোধ জানাচ্ছি।**

**সভাপতি**

**..................ইউনিয়ন / উপজেলা দুর্যোগ ব্যবস্থাপনা কমিটি**

**তারিখ:........................**

**১০। সংশ্লিষ্ট পিআইও কর্তৃক প্রত্যয়ন পত্র:**

**আমি .......................................................,পিআইও.............................. উপজেলা, প্রত্যয়ন করছি যে, সংশ্লিষ্ট জনগণের/কমিউনিটির প্রয়োজন এবং ডিএমসি’র চাহিদা মোতাবেক প্রস্তাবিত স্কীমটি আমি সরেজমিনে পরিদর্শন করে প্রস্তুত করেছি|** প্রকৃত বাজার মূল্যের নিরিখে প্রকল্পের ব্যয় প্রাক্কলন করা হয়েছে। দুর্যোগ ব্যবস্থাপনা তহবিলের অর্থায়নে প্রস্তাবিত স্কীমটি বাস্তবায়নের জন্য জন্য উপজেলা নির্বাহী অফিসার মহোদয়কে অনুরোধ জানাচ্ছি।

**প্রকল্প বাস্তবায়ন কর্মকর্তা**

**....................................উপজেলা**

**ও**

**সদস্য সচিব**

**.................উপজেলা দুর্যোগ ব্যবস্থাপনা কমিটি**

**তারিখ:........................**

**১১। সংশ্লিষ্ট ইউএনও ও ইউজেডডিএমসি’র কো-চেয়ার এর অগ্রায়নপত্র:**

আমি .......................................................,ইউএনও.............................. উপজেলা, প্রত্যয়ন করছি যে, সংশ্লিষ্ট কমিউনিটির প্রয়োজন এবং ইউডিএমসি’র চাহিদা মোতাবেক আমার নির্দেশনায় উপজেলা প্রকল্প বাস্তবায়ন কর্মকর্তা প্রস্তাবিত স্কীমটি সরেজমিনে পরিদর্শন করে প্রস্তুত করেছেন। আমি মনে করি, ব্যয় প্রাক্কলনের ক্ষেত্রে প্রকৃত বাজার মূল্য বিবেচনা করা হয়েছে। প্রস্তাবিত স্কীমটি বাস্তবায়িত হলে এলাকাবাসীর দুর্যোগের ঝুঁকি অনেকাংশে হ্রাস পাবে বিধায় দুর্যোগ ব্যবস্থাপনা তহবিলের অর্থায়নে প্রস্তাবিত স্কীমটি অনুমোদনে জন্য জেলা দুর্যোগ ব্যবস্থাপনা তহবিল ব্যবস্থাপনা কমিটির সভাপতি বরাবরে প্রেরণ করা হলো।

**উপজেলা নির্বাহী অফিসার**

**....................................উপজেলা**

**ও**

**কো-চেয়ার**

**.................উপজেলা দুর্যোগ ব্যবস্থাপনা কমিটি**